Period: Old Babylonian
Genre: Literary
Transliteration:
<SURFACE>
niŋ₂ lam-lam-ma ama ugu-na...
šag₄ i-bi₂ sag₉-sag₉ ad-da-na ad...
šeš-me he₂-me-en šeš-me he₂-me-en
šeš kan₄ e₂-gal-la-me he₂-me-en
u₃-mu-un-si {ŋiš}ma₂-gur₈-ra-me he₂-me-en
nu-banda₃ {ŋiš}gigir₂-ra-me he₂-me-en
kuš₇ {ŋiš}gigir₂ sar-ra-me he₂-me-en
ad-da iri di ku₅-ru-me he₂-me-en
mussa niŋ₂ 5(diš) mussa niŋ₂ 1(u) he₂-me-en
šeš mussa ad-da-me he₂-me-en
mussa gu₂ zig₃-ga-me he₂-me-en
ama-me niŋ₂ ze₂-ba he₂-me-da-ab-dug₄
im-ma-ŋen-na-zu na-aŋ₂-til₃ na-nam
e₂-a kur₉-ra-zu he₂-ŋal₂-la-am₃
da nu₂-da hul₂-la dirig-ŋu₁₀
ze₂-ba-ŋu₁₀...
bal-bal-e {d}inana-kam

Cuneiform:
<SURFACE>
𒃻𒇴𒇴𒈠𒂼𒌋𒅗𒈾...
𒊮𒄿𒉈𒊷𒊷𒀜𒁕𒈾𒀜...
𒋀𒈨𒃶𒈨𒂗𒋀𒈨𒃶𒈨𒂗
𒋀𒆍𒂍𒃲𒆷𒈨𒃶𒈨𒂗
𒅇𒈬𒌧𒋛𒄑𒈣𒋽𒊏𒈨𒃶𒈨𒂗
𒉡𒌉𒄑𒇥𒊏𒈨𒃶𒈨𒂗
𒅖𒄑𒇥𒊬𒊏𒈨𒃶𒈨𒂗
𒀜𒁕𒌷𒁲𒋻𒊒𒈨𒃶𒈨𒂗
𒊩𒍑𒁲𒃻𒐊𒊩𒍑𒁲𒃻𒌋𒃶𒈨𒂗
𒋀𒊩𒍑𒁲𒀜𒁕𒈨𒃶𒈨𒂗
𒊩𒍑𒁲𒄘𒍣𒂵𒈨𒃶𒈨𒂗
𒂼𒈨𒃻𒍢𒁀𒃶𒈨𒁕𒀊𒅗
𒅎𒈠𒁺𒈾𒍪𒈾𒉘𒋾𒈾𒉆
𒂍𒀀𒆭𒊏𒍪𒃶𒅅𒆷𒀀𒀭
𒁕𒈿𒁕𒄾𒆷𒋛𒀀𒈬
𒍢𒁀𒈬...
𒁄𒁄𒂊𒀭𒈹𒄰